Kartet har en rekke kartusjer som avbilder jakt, fiske, sjøfart, natur og lignende, samt en kartusj av en havfrue som holder opp Norges riksvåpen. I tillegg inneholder kartet en rekke symboler for å vise blant annet byer, steder, kirker og kobber- og jernverk. Dette kartet var langt mer nøyaktig enn de eksisterende fremstillingene av Norge, som var tegnet av utenlandske kartografer. Dette ser man særlig i Wangensteens avbildning av vestkysten og sørspissen av landet, som var avbildet mye rundere enn tidligere kart over områdene.